LidanRubinov/Halacha-QA huggingface dataset:
שאלה: מפחדת לגלות שאני גויה: בסיעתא דשמיא, אני בת 17 ובכיתה ג לערך גיליתי שאינני יהודיה. מאותו היום הבטחתי לעצמי שאם השם ייראה לי השגחה פרטית בעזרתו ורחמנותו אני אתגייר בגיל 18. עכשיו אני בת 17 ולפני שנה וחצי כבר חזרתי בתשובה ללא גיור. השם יודע כמה קשה לי כל החזרה בתשובה, ועל כל הקשיים שאני מתגברת עליהם כל יום מחדש: צניעות תהילים ברכות תפילות וחסדים - אני עושה ומקיימת ברוך ה. אך אפילו לא נרשמתי עדיין לאולפן גיור(בעזרת השם עוד כמה שבועות!) עכשיו לאחרונה באמת לקחתי צעד קדימה ואני רוצה רק עוד ועוד להתחזק!!! אז התחלתי ללכת לשיעורי תורה, ואני נורא נהנית והרבנית פשוט מדהימה ואין כמוהה. כמה היא מחזקת אותנו. את כל הבנות!!! עכשיו אני כבר כמה שיעורים באמת באמת רוצה אולי שהיא תהיה הרבנית שלי, אבל היא לא יודעת שאינני יהודיה, אני מפוחדת למוות לספר לה או למישהיא שם בכלל, אני מתביישת בזה שנולדתי גויה מתביישת בזה פחד מוות.
תשובה: ראשית ברצוני לברך אותך על הצעד העצום שאת עושה כעת ורוצה להמשיך לעשות. "ברוכה את לה  בתי" (רות פרק ג, י). אין ספק שבחירתך היא קשה מאוד, אך היא מרשימה עד מאוד, וראויה להערכה רבה. חשוב שתדעי שאין לך כלל מה להתבייש במי שאת, ולמציאות שבה נולדת. לא עשית שום דבר רע בכך שנולדת כגויה. עצם רצונך להתקרב אל עם ישראל הוא מעשה אצילי וראוי לשבח רב. אינך צריכה לחשוש לשתף את הרבנית שלך בכך. אם היא אישה הגונה ונעימה (כפי שהיטבת לתאר) היא תקבל אותך בסבר פנים יפות, ואף תתפעל עוד יותר מרצונך להתחבר אל עם ישראל. דבר נוסף שחשוב לדעת. את קיום המצוות צריך לעשות מתוך נחת ושמחה. אם את כל היום במלחמות ומאבקים זה לא טוב. צריך לבחון מדוע כל כך קשה לך. קיום המצוות צריך להיות מלווה באווירה נעימה וטובה. כשאדם כל הזמן נמצא במלחמות הוא יכול פשוט להתמוטט, ומאוד חבל ככה לגשת לקבלת התורה. נסי להתרגל לתורה והמצוות ולהתחבר אליהם בנחת ושמחה. ולאחר מכן, תוך התייעצות עם רבותייך, תתקדמי לשלב הגיור המושלם. חשבי היטב על הדרך בה את רוצה לבחור, שהרי שכפי שאת יודעת אינך חייבת להתגייר. אך אם את שלימה ברצון לדבוק בעם ישראל - עם ישראל כולו יקבל אותך בחיבוק גדול, ואהבה עצומה. מי לנו גדולה מרות המואביה שהייתה אמה של מלכות, וממנה יצא דוד מלך ישראל. יהי ה  עמך, ויצליח דרכך בכל מעשה ידיך. בהצלחה רבה, הלל מרצבך
שאלה: תשעה באב: בילי לא מפסיק להקיא ויש לו חום גבוה מה אני עושה לגבי הצום האם מותר לו לשתות משהו???
תשובה: הוא חולה ואסור לו לצום!!! שיאכל וישתה לפי צרכו. בלי קשר לצום - כדאי ללכת לרופא.
שאלה: ש לי מספר שאלות לגבי ברכות: יש לי מספר שאלות לגבי ברכות, אני מרוקאי מצד האבא ועירקי מצד האמא אם זה רלוונטי. 1.ברכה על נטילת ידיים אני צריך לומר רק בבוקר וגם לפני כל ארוחה גם אם אין בה לחם? 2. לגבי ארוחה מגוונת עם לחם, מספיק שאברך "המוציא" ולבסוף "מזונות"? 3. אם הארוחה מגוונת ללא לחם, אני צריך לברך לפי סדר מסוים? כלומר להגיד את כל הברכות לפני שאוכלים או שמספיק להגיד ברכה אחת? ולבסוף לברך ברכת "מעין שלוש" או מזונות? 4. אם אכלתי גם בורקס וגם תמר אז אני צריך לחזור על תפילת "מעין שלוש" פעמיים? פעם על העץ ופעם על המחיה? 5. בכל פעם שיוצאים משירותים צריך ליטול ידיים לסירוגין או לא לסירוגין? צריך לומר רק "אשר יצר"? 6. תמיד נוטלים 3 פעמים בכל צד? 7. אם אני אוכל ארוחה מגוונת ויש גם יין,מה סדר הברכות?
תשובה: תזכה למצוות, 1. ברכת על נטילת ידים מברכים בבוקר ולפני כל ארוחה שיש בה לחם. 2. זו לא דרך נכונה לאכול כך. בכל ארוחה צריך ליטול ידיים ולאכול לפחות פרוסת לחם שלימה ואחרי הארוחה לברך ברכת המזון. צריך להמנע ממצב בו אוכלים לחם פחות מפרוסה שלימה. 3. בארוחה ללא לחם בכלל מברכים על המאכלים ואוכלם לפי הסדר : מזונות עץ אדמה שהכל. 4. בסוף הארוחה אתה מברך  מעין שלוש  וכולל בה גם את הבורקס וגם את התמרים שאכלת. 5. ביציאה משירותים נוטלים ידים 3 פעמים לסירוגין (לא חובה מכלי) ומברכים  אשר יצר. בבוקר צריך ליטול מכלי. 6. לסעודה נוטלים ידים מתוך כלי עגול ושלם 3 פעמים בצד ימין ו3 פעמים בצד שמאל. 7. היין אחרי המזונות. במקרה כזה לא מברכים  שהכל  על שתיה אלא רק על אוכל. בציפיה לישועה דוד לוי 098987548
שאלה: מדידת חום מזון בשבת: ברצוני לדעת האם מותר בשבת למדוד חום של נתח בשר ע י שימוש במדחום אנלוגי המיועד לשימוש במזון.
תשובה: ההיתר למדוד חום לחולה בשבת היא מפני שהוא חולה. אבל מדידות אחרות אסורות בשבת. עיין מאמר מפורט:
שאלה: למה צמים בתשעה באב?: רציתי לדעת למה אנחנו צמים בתשעה באב אני יודעת שזה בגלל חורבן בית המקדש אבל התשובה הזאת לא מספקת אותי כי אני לא יודעת מה זה בית מקדש אף פעם לא הייתי בו לא יודעת מה יש בפנים וקשה להיתחבר למשהו שקרה לפני מאות אלפי שנים וכיום אני מרגישה שצום תשעה באב נהפך להיות יום של מרתון סרטים זה יום רגיל פשוט בלי לשתות ובלי לאכול אין בו תוכן שאני מתחברת עליו וזה קשה לצום ככה אני ישמח אם תענה בהקדם
תשובה: לך תשעה באב כבר עבר, אבל הנושא של בית המקדש הוא נכון תמיד. ביחס כללי לבית המקדש, את יכולה לראות כאן: מעבר לזה, תשעה באב הוא בעצם יום אבלות על הצרות של עם ישראל בכל הדורות מאז הגלות. קשה להתחבר לחורבן בית המקדש, אבל לשואה, ולפוגרומים באירופה ובצפון אפריקה ובתימן אפשר יותר להתחבר - וזה הכל אותו ענין - גלינו מארצינו וסבלנו כל כך הרבה בגלות, אבדנו כל כך הרבה אנשים גדולים וצדיקים. כשמתבוננים בזה, אז גם תשעה באב מקבל התיחסות אחרת. שנזכה לגאולה שלמה במהרה! טוביה tsbias1 gmail.com
שאלה: בדץ בית יוסף: הרב קראתי את אבחנות הכשרות בין הגופים השונים ועל כך מה שלא מובן לי, האם הבד"ץ בית יוסף הוא אותו גוף של "עטרה"? אצל הורי בבית הקפידו רק על עטרה ומחפוד. האם לאכול "בית יוסף" זה אותה רמת הידור? בשורות טובות!
תשובה: הערה נכונה בהחלט כאן אנו כתבנו כך בכוונה, כי "עטרה" זו מותג ולא הכשר, ואנו כתבנו רק הכשרים.
שאלה: כשרות אצל אחרים: אני מבית ספרדי שבו הקפידו על בשר ועוף עטרה ומחפוד. אצל חמותי (אשכנזים)בבית אוכלים עופות בכשרות רבנות רגילה. ובשר בכשרות "בית יוסף" לא עטרה. האם אפשרי לי לאכול אצלהם? ד.א בביתנו החלטנו לקנות "מהדרין"
תשובה: איני מכיר עוף בארץ שכתוב עליו שהוא כשרות רגילה. כל העופות בארץ נושאים ציון כשרות מהדרין. יש בין העופות עם כשרות רבנות מהדרין רמות שונות. עיין
שאלה: המקדש או המשיח מי יבוא קודם ומי יבנה?: מצטערת אם השאלה יצאה קצת מבולבלת. כל העניין הזה של המשיח שיבוא ויקים לנו את בית המקדש. איפה זה כתוב? מי אמר שככה זה יקרה? את בית המקדש הראשון והשני אנחנו בנינו אז למה מחכים עכשיו?! ועוד משהו- אם הנצרות גם מאמינה בתנ"ך, למה הם לא רוצים בית מקדש?
תשובה: ! מצטער על העיכוב בתשובה היה עומס גדול שאלת שאלות מצוינות וחשובות, וגם הניסוח הוא טוב ולא מבולבל כמו שכתבת, אולם הנושא הוא רחב ויש המון מקורות אבל בכל אופן אני אביא את העיקריים, ואביא גם קישור להרחבה ושוב מצטער על העיכוב. ברצוני להתייחס לארבעה נקודות בתשובה: משיח בית המקדש או משיח מי קודם? למי אנחנו מחכים? נצרות ותנ"ך מלך המשיח עניין של המשיח וקיבוץ גלויות מוזכר במפורש בתורה ובנביאים, בתורה: ושב ה  אלוקיך את שבותך. ושב וקבצך מכל העמים. ובנביאים יש המון בישעיהו ובירמיהו וביחזקאל והרבה בתרי עשר ועוד. ואחרי כן במדרשים ובגמרא, בעיקר במסכת סנהדרין פרק "חלק", ואח"כ ברמב"ם בהלכות מלכים פרק י"א, ושם מוזכר: "המלך המשיח עתיד לעמוד ולהחזיר מלכות בית דוד ליושנה, הממשלה הראשונה." מכאן אנו רואים שכל האמונה בביאת המשיח היא עברה מדור לדור בספרות ח, באגדה ובהלכה עד לימינו במסורת ברורה. מי קודם? ברמב"ם בהלכה שהבאתי מוזכר בהמשך, "ובונה המקדש", מכאן רואים שלדעת הרמב"ם קודם יבוא המשיח ואח"כ יבנה המקדש וכך הוא פסק להלכה. אומנם, ישנם כמה מדרשים שדעותיהם שונות זו מזו לגבי מי יבוא קודם, למשל יש מדרש שאומר "בשעה שמלך המשיח בא. עומד על גג בית המקדש. משמיע לישראל ואומר ענווים הגיע זמן גאולתכם", משמע מכאן שקודם יבנה המקדש. מי צודק? למרות שישנם מדרשים שסותרים זה את זה, אנחנו צריכים לדעת שכל מה שנאמר על "לעתיד לבוא" בגמרא ובמדרשים, זה בעצם ניתוח של האמוראים והתנאים, על מצב הדור ואופי של הדור ובהתאם למה שהם מנתחים את המצב שיהיה הם אומרים שכך וכך יהיה, ויכול להיות סתירה בין ניתוח וסברה אחד לשני, כמו שהם חולקים כמה זמן יהיה המשיח, ומה יהיה שמו ומה יהיה באותו זמן, וגם צריך לדעת שכל אחד דיבר לשלבים מסוימים ומצבים שונים בגאולה. מי יבנה? בגלל שהמקורות השונים רבים, יש אתר יפה שמרכז הרבה מקורות בקשר למה יהיה קודם, ומי יבנה את בית המקדש הבאתי קישור שתעייני. (בקישור יש הרבה מקורות אולם הוא לא נכנס לפרשנויות ומלוא עומק הדברים ולכן יש לקחת הכול בפרופורציה) כעיקרון יש מקורות שונים האם אנחנו נבנה או משמים, ויש אומרים שזה לא סותר, אנחנו נבנה וה  ישרה עליו את שכינתו ויבנה אותה ברוחניות. על הנצרות ותנ"ך הנוצרים לא מאמינים בתנ"ך כמות שהוא, אלא יש להם את "הברית החדשה", הם מאמינים שה  החליף אותנו, עם ישראל, ולכן כל מה שנאמר לנו, או שלא יתקיים או שזה נאמר להם, (ככה הם סוברים) והם עכשיו הסגולה מכל האדם, כמובן שזה כפירה מוחלטת, ולכן הם לא רוצים להכיר במדינת ישראל כי זה סותר את אמונתם. שנזכה לבניין בית המקדש וביאת משיח צדקנו במהרה בימינו אמן ואמן חן chencorcos gmail.com
שאלה: תשעה באב: אני סובלת מהקאות מרובות במהלך הצום. האם מותר לשתות לאכול משהו?
תשובה: אם הקאת מספר פעמים את יכולה לשתות.
שאלה: שמחה בתשעה באב וסיום כל דידי האבלות היום בגלל הפסקת האש: 1)האם מותר לשמוח בתשעה באב השנה בגלל הפסקת האש? אני אשכנזי 2)האם מותר היום בתשעה באב לשמוע מוזיקה בגלל הפסקת האש?אני אשכנזי 3)האם מותר היום בערב מוצאי תשעה באב ללכת להופעה של נגנים וזמר בגלל הפסקת האש? אני אשכנזי 4)האם יש בתשובות לשאלה 1,לשאלה 2 ולשאלה 3 הבדל בין אשכנזים לאשכנזים חסידיים? אשמח לקבל תשובות מכבוד הרב ושיהיה לכבוד הרב יום טוב וצום קל
תשובה: אנו יודעים לשמוח על מה שצריך לשמוח ולהצטער על מה שראוי להצטער עליו. אולם את ביטויי השמחה יש לדחות עד לתום הצום. לא מקילים בדיני תשעה באב בגלל הפסקת האש.
שאלה: בד  ץ באזל: ישנה חברת נספרסו, שמייצרת את הקפסולות שלה בחו"ל בהשגחת "בד"ץ באזל" באישור הרה"ר. האם הנ"ל ברמת כשרות מהזרין או ברמת כשרות רגילה?
תשובה: יש לרבנות זו שתי רמות כשרות. למוצרי מהדרין יש ציון כשרות מהדרין על גבי האריזה.
שאלה: חופה ללא רב: הרב נתבקשתי עי" חברי לערוך לו את טקס החופה ע"פ ההלכה. לאחר שהוא החליט שאינו מעוניין להתחתן דרך הרבנות ( גם לא צוהר ) אני יודע שהדבר אינו מקובל אך האם הוא מותר?
תשובה: לשואל זה לא רק לא מקובל אלא אסור. ואפרט. 1. החוק במדינה קובע שענייני נישואין מסורים לרבנות הראשית. 2. הרבנות הראשית קבעה שרק רב המוסמך מטעמה רשאי לערוך חופה. הרבנות קבעה שמותר לערוך חופה רק לאחר רישום מסודר ע"י רשם נישואין אפשר להתחתן. תקנות אלה אינן חדשות. במשך מאות שנים תוקנו בקהילות שונות תקנות שאסור להתחתן שלא דרך מוסדות הקהילה הרשמיים. תקנות אלה נועדו בדרך כלל להגן על נשים מפני חתנים לא הגונים שהתחתנו ונעלמו. תקנות אלה היו מחייבות ע"פ ההלכה. כך גם במדינת ישראל תיקנה הרבנות שלא ניתן להתחתן אלא דרך המוסדות הרשמיים. מי שעורך חופה שלא כדין, עובר על ההלכה. מה ההגיון בתקנות אלה? למה הרבנות דורשת זאת? כל מי שנרשם לנישואין, הזוג עובר בדיקה, האם הם אכן יכולים להתחתן. כמו כן, אם אי פעם ייפרדו, ויבוא אחד מבני הזוג להתחתן, הוא ייבדק ויראו האם הוא יכול להתחתן או לא. כאשר מתחתניפ באופן פירטי אין מעקב, ויכולות להיווצר אח"כ תקלות רבות, שאתה תהיה אחראי עליהן. כל זה מלבד העובדה הפשוטה, שיש בהלכות נישואין ובמילוי הכתובה פרטים הלכתיים רבים, שלא כל אחד בקי בהם. ולכן ברור שנדרש רב שלמד את הנושא והתנסה בו, ולא מספיק להיות חבר טוב. סיכום - נישואין זה רק אחרי רישום מסודר ברבנות, ורק ע"י רב מורשה. אפי קיציס
שאלה: גלישה: האם מותר מבחינה הלכתית לגלוש בים? או שזה נקרא לסכן את עצמך?
תשובה: לשואל אינני בקי בגלישה. אבל העיקרון ההלכתי הוא שאסור לאדם לסכן את חייו. מה נקרא לסכן? הרי אנו נוסעים בכביש, עובדים על פיגומים ומנופים, הולכים לטייל, שוחים בים וכו? זה נקבע על פי המקובל ועל פי הוראות הבטיחות המקובלות. למשל אסור ללכת לשחות בחוף בלי מציל. אסור ליסוע בכביש בצורה מסכנת חיים. כשמטיילים, יש לשמור על כללי הבטיחות המקובלים. יש לדעת היכן ללכת והיכן לא, איך ללכת ובמה להצטייד. כשעושים סנפלינג, יש ציוד בטיחות מתאים וכללי בטיחות מקובלים. וכן הלאה בתחומים השונים. כמובן, זה גם תלוי במידת המקצועיות של כל אחד בתחום. ע"פ עיקרון זה, כך גם בגלישת גלים. אני מניח שיש מקומות מקובלים לגלישה, ויש כללים מקובלים של זהירות, לבוש וכדו. אם אתה שומר על הכללים המקובלים בענף, אז מותר. לשם כך ראוי להתייעץ עם אנשי מקצוע ומדריכים בתחום, ללמוד מהם מה והיכן מותר, ולנהוג בהתאם. אפי קיציס
שאלה: דיני י  באב: לכבוד הרב אלו מהלכות אבלות יש לקיים עד י באב בחצות היום?
תשובה: להלן דיני עשירי באב מתוך הספר פניני הלכה: ביום השביעי לחודש אב כבשו הבבלים את בית המקדש, ובתשעה באב לפנות ערב הציתו בו אש, והיה נשרף במשך כל יום י  באב. ואמר רבי יוחנן, שאם היה חי באותו הדור, היה קובע את הצום ליום י  באב, מפני שרובו של היכל נשרף בו. ויש אמוראים שנהגו להחמיר על עצמם להתענות בתשיעי ועשירי באב. אולם הנביאים והחכמים קבעו את התענית בט  באב, מפני שהכל הולך אחר ההתחלה, והתחלת הפורענות היתה בט  באב (תענית כט, א  ירושלמי פ"ד ה"ו). אלא שהואיל ובפועל רובו של בית המקדש נשרף בעשירי, נהגו ישראל שלא לאכול בשר ולא לשתות יין בעשירי באב. למנהג ספרדים האיסור נמשך כל היום, ולמנהג אשכנזים עד חצות היום בלבד (שו"ע ורמ"א תקנח, א). לדעת רוב האחרונים, בנוסף לאיסור לאכול בשר ולשתות יין, גם אין לכבס או ללבוש בגדים מכובסים, ואין להסתפר ואין לשמוע מוזיקה משמחת ואין לרחוץ בחמים. אבל לרחוץ בפושרים מותר. ויש מקילים וסוברים שרק מבשר ויין צריכים להימנע ביום העשירי, אבל מותר לרחוץ, להסתפר ולכבס בלא הגבלה. לכתחילה יש לנהוג כמחמירים, ובשעת הדחק אפשר להקל. וכן נוהגים שלא לברך  שהחיינו  ביום עשירי באב, כדין שלושת השבועות (חיד"א, כה"ח תקנח, ח  ועיין לעיל ח, ז-ח). בתפילה לבשורות טובות ישועות ונחמות.
שאלה: דייט עם בחורה מסורתית: לכבוד הרב אני בחור דתי, הכרתי לאחרונה (דרך אתר הכרויות) בחורה מסורתית עם תכונות טובות, אשר הציגה עצמה כבחורה מסורתית. טרם נפגשתי עימה אולם התכתבי ושוחחתי עימה, בכל פעם היא הדגישה את הנושא שהיא "אולי איננה מה שמתאים לי בשל הרקע הדתי שלה" אולם אמרתי שקשה לי לבחון אדם רק על רקע שיחות, ועל אף שלרקע הדתי משקל חשוב ביותר, זהו אינו הפרמטר היחיד. על כן קבענו להיפגש, ימים בודדים טרם הפגישה היא שבה והדגישה כי "יכול להיות שהיא לא מתאימה כי עשתה דברים שאיננה יכולה לשנות" ומכיוון שהיא איננה רוצה לפגוע בי או ליצור מצג שווא היא סיפרה כי בעבר "לא שמרה נגיעה, וקיימה יחסים". האמת היא שהופעתי לרעה, וסיפרתי לי שאיני יודע מה עלי לעשות עם המידע הזה. האם לפסול באופן מידי את האפשרות ליצור קשר ולהיפגש? או לנסות ולהבין האם זהו דבר שהיא מתחרטת עליו והאם עשתה על כך תשובה? סליחה על השאלה, ו
תשובה: לאמתו של דבר   אינני יודע. אם מדובר על דברים שנעשו בעבר   אין כמעט תחום שלא ניתן לתקן אותו. לשם כך, ברא ריבונו של עולם את התשובה  נבראה השכחה  קיים עולם התיקון  עולם הסליחה והמחילה, ועוד עניינים רבים אחרים המאפשרים מבט אל העתיד מתוך בניין ולא מתוך כניעה לעבר. השאלה היא לאן פניה, וכיצד היא מתבוננת על העתיד. אם היא רוצה להיות שותפה בחיי טהרה וקדושה ושמחה   אדרבא  אולם על כל זה כדאי לדבר ולבחון לפני שמעמיקים את הקשר.
שאלה: העולם הבא: האם לרב מקובל יש יכולת להתנצל בשמו של אדם אחר בפני המת? האם אדם כזה יכול להגיד לי משהו שיהיה לי כהוכחה לכך שישנו משהו מעבר לעולם הזה? הייתי שמח להתייעץ עם מקובל באזור המרכז. האם ישנם כאלו הזמינים גם במייל? אשמח לתגובה.
תשובה: אין שום סיבה להניח כי יש אפשרות להתנצל בשמו של אדם אחר. אפילו לא כשהוא חי. קל וחומר כשהוא מת. ההתנצלות יכולה לבוא רק מישרות האדם המתנצל. הוא יכול לשלוח שליח, אולם המקור חייב להיות האדם הפוגע עצמו. על כן, אין גם שום הוכחה שישנו משהו מעבר לעולם הזה. אף אחד לא זכה להיות בעולם הבא ולהעביר לנו מידע עם הוכחות משם. אני לא יודע האם יש לאלה שטוענים שהם מקובלים   מייל. האם אני רשאי להציע דבר מה? לעזוב עת כל הניסיונות האלה, ולבנות את החיים במסגרת העולם הזה. כפי שהוא.
שאלה: ארוחה בצאת תשעה באב: רציתי לדעת אם מותר לי לאכול בצאת תשעה באב אוכל שאימא שלי עשתה לי בתשעה באב. תחילת ההכנה הייתה לפני 12 בצהריים והמשיכה בערב לפני צאת הצום.
תשובה: מותר לאכול תשעה באב איננו שבתון
שאלה: לרחם על תושבי רצועת עזה: האם מותר לי לקרוא את מה שקורה ברצועת עזה והאם מותר לי לרחם על התושבים ברצועת עזה? כי להם נהרסו בתים והמון הפכו לפליטים לילה טוב
תשובה: אינני חושב שיש הלכות רגשות. יש דברים אסורים, יש דברים שחייבים, אולם קיים מרחב גדול מאוד של הכרעה אישית. אני יכול לכתוב אך ורק מה אני חש: היחס שלי לתושבי עזה מורכב. מחד גיסא, הם בחרו את השלטון הרשעי הזה. לא זו בלבד, אלא שרבים מהם תומכים במעשיו. לא זו בלבד, אלא שאיני שוכח לרגע מה היה קורה לו המצב היה הפוך, ומה הם היו עושים לא היה ריבונו של עולם מסגיר אותנו בידיהם. הם קיבלו חלק ממה שמגיע להם על יחסם זה. באבוד רשעים -רינה. אני מודה לריבונו של עולם על כך שנתן אותם בידינו. אני מודה לריבונו של עולם על שאיפשר לנו להכות אותם. מאידך גיסא, כואב לי לראות הרס אובדן ושכול  בוודאי יש שם רבים רבים שהיו מעדיפים לסלק את החמאס מהשלטון  בוודאי שיש חלק מהם שהם נפגעים שלא ברצונם, והיו מעדיפים כי תקציב עזה היה הולך לפיתוח חייהם ולא לחציבת מנהרות  ומעבר לכך - כל כאב בעולם נוגע בי במקום מסוים. את זה למדתי מאברהם אבינו עליו ה שהתפלל גם על אנשי סדום, על אף שהיו רעים וחטאים לד  מאוד, ומפרשנותו של הנצי"ב בתחילת ספר בראשית. על כן, נראה לי כי היחס צריך להיות עיקרי ומשני. העיקרי - הוא ההודאה לריבונו של עולם על כך שנצחנו, והכאב הגדול בראש ובראשונה על האובדן של חיים אצלנו. המשני הוא הרצון שלא יהיה הרס וכאב בעולם.
שאלה: כשרות ושבת: הרב האם כלי שחיממו בו אוכל בשבת במיקרוגל נטרף?
תשובה: יש פוסקים הטוענים כי הכלי נאסר. אולם יש ללכת לקולא כאן, בשל השילוב בין דעות אלו שלא אוסרים את הכלי, ודעות אלו שאינם רואים במיקרו בישול הלכתי.
שאלה: טיגון: מוצר פרווה טיבעול שטוגן במחבת בשרי לא בן יומו האם אפשר להניח אותו על צלחת חלבית או לאוכלו עם גבינה?
תשובה: לאחר שכבר בישלו אותו - מותר
שאלה: האדם רע מנעוריו או צלם אלוקים?: "יצר האדם רע מנעוריו"- מצד שני, האדם נברא מצלם אלוקים. הכיצד? הרי אם אנחנו רעים, ונבראנו מאלוקים, זה אומר שחלילה אלוקים רע בטבעו? (חלילה)
תשובה: לך! שאלת שאלה יפה מאוד! על פניו יש פה סתירה האדם נברא בצלם אלוקים ומצד שני יצר לב האדם רע מנעוריו. אך אם נתבונן לעומק, יש פה שני רבדים, יש את האדם הוא עצמו נברא בצלם אלוקים ויש בו נשמה טהורה כמו שאנחנו אומרים כל יום אלוקי נשמה שנתת בי טהורה היא, ואותה נשמה היא החלק שנובע מקדושתו של ה. ורובד השני שלאדם יש יצר, "יצר לב האדם" הוא רע מנעוריו, האדם נברא עם יצרים, היצרים הם הכלים שעוזרים לאדם לחיות פה בעולם הזה ולהביא את האדם לגילוי של הנשמה, היצרים הם עדיין בוסריים, עדיין עם סיגים, צריך ללטש אותם ולתקן אותם ולכוון אותם, בגלל זה, האדם בעולם הזה עובד על המידות, ובזה הוא הופך את היצר שהוא רע מנעוריו, ליצר של עבודת ה  בכל לבבך, בשני יצריך, ביצר הטוב וביצר הרע, איך אפשר לעבוד את ה  ביצר הרע? יצר הרע הוא יצר שיש בו את כוחות החיים, והוא נקרא רע כי הוא בהתחלה לא מכוון נכון והוא מביא את האדם לרע, אבל כשהוא מכוון נכון על ידינו אז הוא הופך להיות טוב ולא רק טוב אלא גם מועיל, נצרך וחשוב, כדי לקיים את העולם הזה וליישבו ולהמשיכו. לסיכום: לאדם יש נשמה וזה צלם אלוקים שה  שם באדם. ועל גבי זה יש לאדם יצרים שאלו הכלים שלו לחיות פה בעולם הזה ולגלות דרכם את צלם אלוקים שבו (שמתבטאת בין השאר גם באנושיות שבו). היצר הוא בא בצורה גולמית ולא גמורה ותפקיד האדם ללטש אותה ולהגיע לצורה הנכונה. ולכן האדם צריך לעבוד על המידות, וגם להשתמש ביצר הרע, שבו יש את כוחות החיים, ולכוון אותם בצורה הטובה ביותר שיש. ובזה הוא מהפך את יצר הרע לטוב מאוד, (רש"י על הפסוק, טוב  יצר הטוב, טוב מאוד  יצר הרע). ועל ידי היצרים שלו הוא מגלה מה טמון בו. חן chencorcos gmail.com
שאלה: שירות לאומי: כבוד הרב סגרתי שירות באולפנה לנערות בסיכון. הייתי גם בשבוע סמינריון הכנה לשירות שנתן כלים רבים והכין את הבנות כמו שצריך לקראת השירות הלאומי. כבר הרבה זמן שאני סוחבת איתי את המחשבה שאולי זה לא מתאים לי. אני גם לא באה ממשפחה שה בה. החניכות צריכות תמיכה נפשית, קשר ובניית אמון עם בת שירות יציבה, חזקה. האם בכל זאת ללכת לשירות או אוליי לבדוק שירות צבאי או בכלל מדרשה. אני ממש לא יודעת מה לעשות ויש לי פחות מחודש עד תחילת השירות
תשובה: את צודקת - נערות בסיכון דורשות המון השקעה רגשית ורוחנית. את לא צריכה להבהל מעשיית שינוי היום - אם זה נכון זה טוב גם לנערות הללו שלא תהיה להם מדריכה חלשה. השירות הצבאי מבחינתי איננו אופציה. המדרשה היא אופציה, אבל היא דוחה הכל בשנה. אני מציע לך למצוא מקום שירות חדש - שלא ידרוש ממך יותר מדי. אני בטוח שיש עדין הרבה אפשרויות של מקומות שירות טובים ומעניינים. בהצלחה!
שאלה: תפילין: בס ד בוקר טוב. יש לי 2 שאלות בנושא התפילין. 1) אם אני מניח תפילין מתי שאני בעבודה בבוקר ואני מתחיל את העבודה בשעה 8 וחצי יש לי זמן פנוי חצי שעה אבל הוא לא מוגדר הפסקה זה נחשב גזל? 2) אני משאיר את התפילין בעבודה ואני שם אותם בארון שלי בתא מקלחות זה מותר?
תשובה: לך 1. עליך לשאול את המעביד. עד שלא תשאל אותו - אל תמשיך בכך. 2. צריך לשים אותם שם בתוך עטיפה נוספת כגון תיק או שקית אטומה. בציפיה לישועה דוד לוי 098987548
שאלה: שינוי שם של תינוק: לרב, הבן שלי בן החצי שנה נולד בתאריך. השנה. בברית המילה הענקנו לו את השם א. מאז אני לא ממש רגועה ומרוצה מהשם. שהייתי בהריון היו לי 2 שמות אחרים אבל בגלל שבעלי לא אהב אותם אז קראנו לו בשם שהוא ביקש ואהב, אבל מאז ועד היום אני לא מצליחה להתחבר לשם הזה בכלל כאילו שהוא לא מתאים לבן שלי. לא שיניתי אותו כי הוריי מאוד מסורתיים ונגד שינוי השם שניתן בבברית המילה. האם היום כשהוא בן חצי שנה ניתן לשנות את שמו? והאם השמות אופיר או דור טובים לתת לו? לתשובתך אודה אמא מוטרדת.
תשובה: את כותבת: "שהייתי בהריון היו לי 2 שמות אחרים אבל בגלל שבעלי לא אהב אותם אז קראנו לו בשם שהוא ביקש ואהב." הבעיה האמתית היא הכעס הנורא שיש לך על בעלך. השם הנוכחי מעורר בך את הכעס בכל פעם מחדש. בעיה זו לא תיפתר בשינוי שם - להפך בכך יתעורר מתח הרבה יותר גדול בינך לבין בעלך. אני מכיר זוג שהאבא קרא לילד בשם אחד והאם בשם אחר - זה היה ביטוי חיצוני לנתק שהיה בין בני הזוג. הכי חשוב לילדך הקט - שיהיו לו הורים מחוברים, מחוברים מאוד! האהבה הזוגית שילד מוצא אצל הוריו מעניקה לו בטחון עצום לכל החיים. לכן דאגה אחראית לעתיד ילדך תתבטא בפתרון אמתי של הקונפליקט בינך לבין בעלך. אני בספק אם אתם מסוגלים לפתור זאת לבד - הייתי ממליץ לכם על טיפול זוגי.
שאלה: ניקוד בתפילות: יש לי מס שאלות לגבי קריאה נכונה של תפילות למשל בתהילים או בשחרית וכו. במידה וכשאני מתפלל אני טועה למשל בניקוד, האם זה משפיע כל הברכה או שזה כאילו לא התפללתי? ואם שמתי לב שטעיתי בהגייה של מילה, מותר לי לקרוא אותה שוב בצורה הנכונה? ושאלה נוספת, במידה ובאתי לברך על מאכל "פרי העץ" ומיד שמתי לב שטעיתי והתכוונתי ל"אדמה",עוד לפני שאכלתי, מותר לי לשנות את הברכה? ולהפך בבקשה.
תשובה: יש כאן שתי תנועות שונות. מחד גיסא, ישנה מעלה לדקדק בתפילה כדי שתהיה מהודרת. כאשר מדובר בקריאת שמע - זו הלכה, וכאשר מדובר בחלקים אחרים של התפילה - זו מעלה והידור. אולם צריך לעולם לזכור שעיקר התפילה היא עבודה שבלב, וההתכווננות לה, וגם צריך להיזהר שלא להפוך את התפילה לעול ולפחד מתאים שמא לא אמרנו את המילים נכון. על כן, צריך לנסות להתפלל בצורה מדויקת, אך אם הדברים לא יצאו כך - לא לחזור. לגבי הפתיחה בנושא הברכות: זו סוגיה ידועה במסכת ברכות, ויש הרבה מחלוקות לגבי הפסיקה הלכה למעשה. הפסיקה: אם בסופו של דבר אמר את הברכה הנכונה - יצא.
שאלה: החגים בזמן הגאולה: יש מדרש כזה שאומר שלעתיד לבוא כל החגים יתבטלו חוץ מפורים. האם הם באמת יתבטלו? או שהם יתקטנו ויתבטלו מול המשיח? ואם כן, למה פורים נבחר דווקא להיות חג נצחי?
תשובה: הדבר נידון במקומות רבים בראשונים ובאחרונים ונביא כמה הסברים: א. רשב"א (שו"ת א, צג) - אין הכרח שהחגים יתבטלו, אלא שעל כל החגים אין הבטחה שלא יבטלו, פרט לפורים שעליו נאמר  וזכרם לא יסוף מזרעם, ולדעתו גם יום כיפור שעליו נאמר  והיתה זאת לכם לחוקת עולם. ב. רדב"ז (ב, תרסו) - אין הכוונה שהחגים יתבטלו בכלל, אלא שלא תהיה להם משמעות, כי כל ימות החול יהיו שמחים כמו החגים. ולא תהיה כל כך משמעות לדברים שקרו בחגים, אך בפורים עדיין תהיה משמעות, כי יזכרו את הנס שקרה בעבר, ואת הצרות שמהם נושעו. ג. ספר חסידים (שסט) - כל החגים בטלים, כי אינם על צרות שהיו חמורות, ורק בפורים רצו להשמיד את כל היהודים וזכרם, מנער ועד זקן, ולכן יש לזכור את פורים (אולי אפשר ללמוד מכאן לשואה.  () וכן ביום הכיפורים שבו דנים גם את המתים, הוא לא מתבטל. ד. בני יששכר (אדר - ימי הפורים ד אות ח) - יציאת מצרים לא תחשב בזמן הגאולה העתידה שיהיו ניסים גדולים יותר, ולכן תתבטל חשיבות החגים, אולם פורים הוא על מחיית עמלק שתהיה לה משמעות גם לעתיד לבא. ה. ר  צדוק מלובלין (פרי צדיק פורים) - ייתכן שהגויים ימנעו מאיתנו לקיים את מצוות החג, ואז החגים יתבטלו. אבל על פורים (וכן על יום כיפור) יש משמעות בעצם  עיצומו של יום  שיש בו משום מחיית עמלק, ולכן גם אם לא נקיים את המצווה המעשית, כי הגויים יבטלו אותה, עדיין תתקיים המשמעות הפנימית של פורים. יום טוב עקיבא akivamakshivim gmail.com
שאלה: מחשבים: לכבוד הרב, בהמשך לשאלה הקודמת שענית לי על תכנת WINDOWS אני רוצה להבין במאה אחוזים, בבית יש לי 3 מחשבים שלי, האם אני צריך לקנות רשיון עבור כל מחשב בנפרד??? או שמספיק רשיון אחד עבור כל מה שבבעלותי. שנית לצורך הקניה של הרשיון יונות האם ניתן לשלם על חשבון כספי מעשר??
תשובה: בהמשך לתשובתי הנ"ל ולתגובות שם. אתה צריך לקנות רישיון נפרד עבור כל מחשב - כלומר לקנות שלשה רישיונות. אסור להשתמש בכספי מעשר לשם כך.
שאלה: גזל: ישנה סוגיה לא פתורה ואני רוצה להתייעץ. הבן שלי נמצא בגן פרטי כבר שנה שלישית, בהתחלה הגן התנהל למופת, ואז התחלפה הנהלה והגן התנהל מתחת לכל ביקורת,ובבכל שנה זה התדרדר יותר ויותר. היו הרבה ליקויים, חוסר בטיחות, לא השקיעו במתנות כמו בהתחלה, החליפו צוותים, היו מלא ליקויים שלא אפרט אותם פה. עם כל פתיחת שנת לימודים על ההורים לשלם 450 ש"ח עבור קופת גן, הקופה הזאת עבור חוגים ומתנות כך הם טוענים. בתחילת השנה נתת 200 ש"ח ואמרתי שאראה כיצד הגן מתנהל ורק אז אשלם את היתרה. כמובן שהייתי מאוכזבת מאוד, חסכו בחוגים ובמתנות, הבטיחו מתנת יומולדת לילד שיחגוג בגן ולא קנו כמו שהבטיחו ולכן לאור האמור לעיל החלטתי לא לשלם את יתרת הת האם זה גזל? שכן לא קיבלתי תמורה לת הזה. זה מעיק עליי ובשנה שעברה לא שילמתי מכלל את ה450 ש"ח בטענה שלא הייתי מרוצה והשנה שילמתי רק 200 ש"ח. אשמח לקבל חוות דעת הלכתית לנושא זה.
תשובה: יישר כוח על הרגישות. בדיני ממונות לא ניתן לענות על שאלה זו, בלי לשמוע את הצד השני, את החשבונות, את הסיבה לכך שאת חשה שהדבר אינו מוצדק, ושלוקחים כסף לחינם, את עמדתם וכדו. לפיכך, אני לא יודע לענות לך על השאלה. אם הנתונים הם אכן כפי שכתבת, וההורים כולם אינם מקבלים תמורה ראויה לת שהם משלמים עבור הגן - אין כל מניעה לשלם רק חלקית. אולם כאמור איני יודע לומר לך.
שאלה: השארת חלמונים: האם אפשרי להשאיר חלמון של ביצים פתוחות (לא מבושלות) במקרר?
תשובה: אם מכסים אותם - כן.
שאלה: שאלה בקשר להלכה: לך כבוד הרב. קודם כל רציתי לשאול ממתי אפשר לחזור לשמוע מוזיקה רגיל? ועוד משהו, אני לומד גמרא פעם בשבוע כבר שלושה חודשים ברוך השם אבל קשה לי עם הארמית, אני לומד עם אברך ובאמת שזה מעניין אותי ואני רוצה להתחיל ללמוד לבד בזמני הפנוי,יש מסכות מתורגמות לעברית איפשהו?
תשובה: מותר כבר עכשיו לשמוע מוזיקה כרגיל. לגבי גמרות: יישר כוח על דרכך. אני מציע לך להכיר את מהדורת "שטיינזלץ". שם הכל מופיע עם תרגום לעברית, ויהיה לך הרבה יותר קל ללמוד את השפה, ואז תוכל גם להתרכז ברעיונות.